גם כנסת ישראל צריכה אבטחת סייבר: קבוצת מלם תים סיימה לאחרונה פרויקט אבטחת מידע בכנסת ישראל, במסגרתו הטמיעה QRadar – פתרון ה- SIEM Management) Event and Information Security) של IBM. היקף הפרוייקט נאמד במאות אלפי שקלים.
QRadar של IBM הוא פתרון SIEM לזיהוי ואיתור פרצות אבטחה בארגון מבעוד מועד, המציף אירועי אבטחת מידע בזמן אמת, כולל ניתור התעבורה המבוצעת ברשת, בין היתר על ידי ניתוח מקיף ומעקב אחר שינויים בהתנהגות המשתמשים, המאפשרים לזהות התקפה לפני התרחשותה.
"מלם תים נבחרה לביצוע הפרוייקט לאור ניסיונה הרב בפרוייקטים בתחום אבטחת מידע בארגונים גדולים, ציבוריים וממשלתיים ומאחר והקבוצה מנהלת את כל תשתיות המיחשוב ואבטחת המידע בכנסת ישראל מזה זמן רב, כך שהיא מכירה היטב את צרכי הארגון. תחום אבטחת המידע מהותי ורגיש במיוחד כשמדובר בגוף כמו כנסת ישראל ונדרש פתרון שיתריע מראש וימנע אירועי אבטחת מידע עתידיים. מדובר בפתרון המוביל בתחומו, אשר יספק אבטחת מידע פרו אקטיבית ומקיפה, לרשת המחשבים של הכנסת", אומר אופיר כהן, סגן קצין אבטחת מידע בכנסת.
לדברי גולן דנמיאס, מנהל תחום אבטחת מידע וסייבר במלם תים, "פתרון ה- QRadar של IBM נבחר מאחר והוא ממנף את יכולות אבטחת המידע של הארגון בזכות אנליטיקה מתקדמת, המאתרת אירועי אבטחת מידע פוטנציאליים. הפתרון מנטר את מערכות אבטחת המידע ואת מוצרי התקשורת בכנסת ומציג תמונת מצב אמיתית, עדכנית ומלאה בזמן אמת, על אירועי אבטחת מידע מורכבים ופשוטים כאחד. כך יכולים מנהל אבטחת המידע והקב"ט בארגון לקבל החלטות מהירות ואיכותיות לגבי אופן הטיפול בכל אירוע שכזה".